《沁园春 送友人补太学》
宋代·姚勉

一部周官，学问渊源，山斋得来。最雄姿直气，不涂脂粉，仙风道骨，不涴尘埃。

万里青云，相期阔步，底事向天门折翼回。君知否，这白衣御史，卿相胚胎。

时人休用惊猜。机会到功名节节催。看蒲质易凋，何如松茂，菊花已老，须是梅开。

万事何难，时来得做，且信天工次第排。从今去，愿径游璧水，直上兰台。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。